Marati tänav

Marati tänav on tänav Tallinnas Põhja-Tallinna linnaosas Kopli asumis.

Hoonestus 
  Kopli tänav 85 //Marati tänava nurgahoone, algne Bekkeri laevatehase politseijaoskonna hoone
Marati tänav 4, endine Bekkeri laevatehase peahoone. Hoones on tegutsenud  venekeelne põhikool ja Tallinna Polütehnilise instituudi keemia teaduskond. Tänapäeval renoveeritud korterelamu.
Marati tänav 5, endine Põhjala tehas- Tänapäeval arenev kogukonnakeskus
Marati tänav 7, endise Bekkeri laevatehase laevaehitustsehh 
Marati tänav 12 hoones tegutses tehas Tarbeklaas
Marati tänav 14 kinnistul, endise Bekkeri laevatehase slipp ja Bekkeri sadama administratiivhoone.  Eesti NSV ajal söökla Ankur.

Galerii

Ajalugu 
Marati tänav sai nime 16. oktoobril 1951. Tänav on nimetatud prantsuse revolutsionääri Jean Paul Marat' nime kandva trikotaažitootmikoondise "Marat" järgi.

Bekkeri asunduses ei olnud tänavatel nimesid ja majadel tänavapõhiseid numbreid (nagu Vene-Balti laevaehitustehase asulaski), vaid kogu Bekkeri laevatehase ala ulatuses oli ehitistel ühtne numeratsioon. Tänavanimed ja tänavapõhised majanumbrid pandi alles 1951. aastal.

1999. aastal toimus Marati tänava Bekkeri sadama raudtee-ehitustöödel konflikt, millesse oli kaasatud Kaitseliidu Harju malev. Omandivaidluses Bekkeri sadama ühe haldaja, Kaitseliiduga koostööleppe sõlminud OÜ RasmusSoni palvel käskis Benno Leesik Harju maleva kaitseliitlastel laupäeva õhtul sulgeda Marati tänav ja asuda julgestama üle tee rajatava raudtee ehitamist. 

2008. aastal lammutati Bekkeri laevatehase suur sepi- ja katlakoda (Bekkeri nr 84) tänapäeval Marati tänav 12 alal, kus enne teist maailmasõda tegutses asus Johannes Lorupi klaasivabrik.

Viited

Põhja-Tallinna tänavad